**Literatura Catalana III (Edat moderna: segles XVI-XVIII) – 1a tasca escrita**

Nom i cognom:

Data final de lliurament: 4 de gener a les 10h, per correu electrònic a cbartualmartin@gmail.com o 241424@mail.muni.cz

(Per tal de poder contestar millor les preguntes, podeu consultar els apunts de classe que he penjat en PDFs en l’IS, i també alguns enllaços sobre la poesia de P. Serafí que us enganxo més avall).

Exercicis sobre *Los Col·loquis de la Insigne Ciutat de Tortosa,* de Cristòfol Despuig. (Contesta cada pregunta amb una resposta de 3 línies almenys).

1. A quina època-moviment pertany l’obra? De quin gènere literari es tracta? Quines característiques té aquest gènere?
2. Quins són els personatges de l’obra, i quin paper juga cadascú? És a dir: com és la seva conversa?
3. En l’endreça (dedicatòria inicial) l’autor explica per què ha escrit el llibre en llengua catalana; quin és el motiu? i què diu sobre altres llengües?
4. En el Col·loqui primer, els personatges opinen sobre la llengua catalana i la castellana; quina opinió expressen?
5. Com relaciones aquestes referències a la llengua catalana en l’Endreça i en el Col·loqui primer amb el context històric i polític d’aquell període històric?

Exercicis sobre la poesia de Pere Serafí. (Contesta cada pregunta amb una resposta de 3 línies almenys).

<http://www.enciclopedia.cat/EC-GEC-0061907.xml>

<https://josepbargallo.wordpress.com/2012/02/22/exercicis-de-metrica-canco-de-pere-serafi/>

1. A més de ser poeta, en quin altre camp artístic va destacar P. Serafí? Busca una breu informació sobre els seus treballs.
2. Es pot classificar la seva poesia en dos grups, segons els estils i les formes poètiques que fa servir; quins són aquests dos grups? En quin grup hem de classificar els poemes que són lectura del curs?
3. Quin va ser el poeta que més va influir en l’obra de P. Serafí? Quina estructura poètica en va adoptar al català? Quin és el tema més característic d’aquest tipus de poemes?
4. Tria el poema que més t’agradi de l’antologia de P. Serafí i fes-ne una breu anàlisi mètrica (tipus de composició, estrofes, número de síl·labes, tipus de rima, etc.). Comenta el tema del poema, i l’ús o el significat d’alguns elements o símbols característics de la poesia amorosa renaixentista.